ખરીદેલા પતંગ કરતા પકડેલા પતંગનો આનંદ નિરાળો હોય છે. અત્યારનાં બાળકોને કાળા પડી જવાની તેમજ પતંગ તો પકડાતા હશે જેવી વિચારસરણીથી તદન વિપરિત ઓગરાળા વાળા અને કાળા કાળા થઇ જઈએ તોય સોસાયટીની આસપાસ પતંગ પકડવા દોડતા રહેતા. સોસાયટીમાં પડેલા પતંગ માટે ધાબેથી નીચે ફટાકટ ઉતરવું પડે તોય ઉતરી જતા, ખાવાનું પણ યાદ ના આવતું બસ પતંગ પકડો ભલે એ પકડેલા પતંગ ના ચગાવીએ પણ પતંગ પકડવાનો એક અનોખો આનંદ હતો. પકડેલા પતંગ પર આર્ટ એન્ડ ક્રાફ્ટ તો કરવાનું જ. કાગળની પૂંછડી લગાવવાની અથવા તો બગડેલી ઓડિયો કેસેટની ટેપ પતંગ પાછળ લગાવવાની. લાબું પૂછડું બનાવીને એના પર જે આ પતંગ પકડશે એને ફલાણાનાં સમ અથવા કઈક નું કઈક લખીને મોકલતા .